สองสาเหตุที่พบมากที่สุดของการมีกลิ่นปากคืออะไร
A. สูบบุหรี่ ดื่มเหล้า
B. ดื่มเหล้า อาหารไม่ย่อย
C. ฟันผุ เหงือกอักเสบ
D. อาหารไม่ย่อย สูบบุหรี่
คำตอบได้แก่ C.  เพราะว่า ปัญหาเรื่องกลิ่นปากเป็นปัญหาที่คนเป็นจำนวนมากประสบอยู่ ทำให้เราไม่สบายใจ ขาความมั่นใจเมื่อต้องติดต่อสมาคมกับคนอื่น การมีกลิ่นปากแล้วแก้ปัญหาโดยการใช้ยาอม น้ำยาบ้วนปาก หรือยาสีฟันดีๆ เป็นการแก้ปัญหาชั่วคราว โดยไม่ได้แก้ที่สาเหตุ กลิ่นปากจึงไม่หายอย่างถาวร 

วิธีแก้ปัญหาการมีกลิ่นปากให้หายอย่างถาวร ดังนี้ 
1 ก่อนอื่นคุณควรไปตรวจในช่องปากว่ามีฟันผุหรือมีเหงือกอักเสบหรือไม่ สองโรคนี้เป็นสาเหตุที่พบมากที่สุด รูฟันผุเป็นที่หมักหมมของเศษอาหาร ถ้ามีฟันผุหรือมีเหงือกอักเสบก็จัดการรักษาให้เรียบร้อยจะแก้ปัญหาได้ 
2 บุหรี่กับเหล้ารวมทั้งอาหารที่มีกลิ่นแรงบางอย่าง เช่น กระเทียม เครื่องเทศในแกง หน่อไม้ดอง เป็นต้น ทำให้เกิดกลิ่นปากได้ โดยเฉพาะบุหรี่นี้มีการวิจัยพบว่า นอกจากจะทำให้มีกลิ่นปากและฟันดำแล้ว ยังทำให้เกิดเหงือกอักเสบได้ด้วย ถ้าคุณเลิกเป็นเวลานานพอสมควร ปัญหาเรื่องกลิ่นปากก็น่าจะค่อยๆ น้อยลง 
3 ความผิดปกติทางระบบร่างกายบางอย่างอาจเป็นสาเหตุร่วมทำให้เกิดกลิ่นปากได้ เช่น มีการอักเสบเรื้อรังของระบบทางเดินหายใจ อาหารไม่ย่อย แต่สาเหตุนี้มักเป็นเรื่องรองๆ ลงมา และจะพบร่วมกับอาการอื่น เช่น ไอเรื้อรัง 
4 เมื่อแก้สาเหตุตามข้อ 1-3 แล้ว เหลือข้อสำคัญที่สุดคือการแปรงฟันให้สะอาดสม่ำเสมอ หมอย้ำคำว่า อย่างสะอาด เพราะคนเรามักจะแปรงฟันตามความเคยชินเฉพาะตำแหน่งที่เราถนัด บริเวณที่ไม่ได้แปรงจึงยังมีเศษอาหารหรือคราบสกปรกอยู่ ทำให้ปากเหม็น การแปรงฟันให้สะอาดต้องแปรงให้ครบทุกซี่และทุกด้าน แปรงอย่างน้อยวันละ 2 ครั้ง ถ้ายังมีปัญหาอีกลองแปรงทุกครั้งหลังอาหาร อย่างกินจุบจิบทั้งวัน ถ้าทำได้ตามนี้จะหมดปัญหาเรื่องกลิ่นปากแน่นอนค่ะ
16.ทันตกรรม Dentistry